ธี่หยด 3

ธี่หยด 3 () เป็นภาพยนตร์ไทยแนวสยองขวัญเหนือธรรมชาติสร้างโดยเมเจอร์ จอยน์ ฟิล์ม และบีอีซีฟิล์ม จากการกำกับของณฤทธิ์ ยุวบูรณ์ ผู้อำนวยการสร้างที่ลงมากำกับภาพยนตร์เป็นครั้งแรกแทนที่ทวีวัฒน์ วันทา ซึ่งเป็นผู้กำกับจาก 2 ภาคแรกที่ถอนตัวไป ภาพยนตร์เรื่องนี้ยังมี ธนเดช ประดิษฐ์ ผู้ช่วยผู้กำกับจากภาคแรกมาร่วมกำกับด้วย นำแสดงโดยณเดชน์ คูกิมิยะ, เดนิส เจลีลชา คัปปุน, ณัฐชา นีน่า เจสซิกา พาโดวัน, กาจบัณฑิต ใจดี, พีระกฤตย์ พชรบุณยเกียรติ, องอาจ เจียมเจริญพรกุล, เฌอมาวีร์ สุวรรณภาณุโชค, จักริน ภูริพัฒน์, ดวงใจ หิรัญศรี, ปรเมศร์ น้อยอ่ำ และ อริศรา วงษ์ชาลี เดิมมีกำหนดเข้าฉายวันแรกในวันที่ 8 ตุลาคม พ.ศ. 2568 ก่อนจะเลื่อนวันฉายขยับขึ้นมาเป็นวันที่ 1 ตุลาคม พ.ศ. 2568 โดยในภาคนี้ยังได้ เฌอมาวีร์ สุวรรณภาณุโชคมาร่วมแสดง เดิมมีการวางตัวสีดา พัวพิมล นักแสดงอาวุโสมากฝีมือให้มาร่วมแสดง แต่สีดากลับเสียชีวิตอย่างกระทันหันเมื่อวันที่ 20 มีนาคม พ.ศ. 2568 ก่อนที่ในเวลาต่อมาจะได้ดวงใจ หิรัญศรี มารับบทแทน

นอกจากนี้ บทสนทนายังแฝงนัยถึงเรื่อง สมิงเขาขวาง ซึ่งเป็นภาพยนตร์ภาคแยกที่วางแผนจะเริ่มถ่ายทำในเดือนมกราคม พ.ศ. 2569 นอกจากนี้ ฉากหลังเครดิตยังเผยให้เห็นดวงตาและริมฝีปากของ น้ำเพชร ลูกสาวของจ่าปพันธ์ผู้ล่วงลับ ซึ่งเป็นตัวละครที่รับบทโดยเมลดา สุศรี อีกด้วย

 นักแสดงและตัวละคร 
 นักแสดงหลัก นักแสดง  แสดงเป็น ณเดชน์ คูกิมิยะ ยักษ์ เดนิส เจลีลชา คัปปุน หยาดทิพย์ (หยาด) ณัฐชา นีน่า เจสซิกา พาโดวัน ยี่ กาจบัณฑิต ใจดี ยศ พีระกฤตย์ พชรบุณยเกียรติ ยอด องอาจ เจียมเจริญพรกุล จ.ส.ต. ปพันธ์ พิชิตดัสกร (จ่าปพันธ์) เฌอมาวีร์ สุวรรณภาณุโชค ยะขิ่น จักริน ภูริพัฒน์ กองมู ดวงใจ หิรัญศรี แม่เฒ่าเมาแวร์ (มนัสสุดา) ปรเมศร์ น้อยอ่ำ เฮียฮั่ง อริศรา วงษ์ชาลี บุญเย็นมานิตา ชอบชื่นผีชุดดำ(ต้าโหย่ว)​ทิพปภา ภาสิริรัตนกุลมิเอพัสมนตร์ สุภณเดชพงศ์พอวา นักแสดงรับเชิญพิเศษ เมลดา สุศรี น้ำเพชร พิชิตดัสกร

 งานสร้าง 
 ก่อนการถ่ายทำ 
ในเดือนกุมภาพันธ์ พ.ศ. 2568 ทางเอ็มพิคเจอร์ส ซึ่งเป็นผู้สร้างและผู้จัดจำหน่ายได้นำโปรเจ็กต์ภาพยนตร์เรื่อง ธี่หยด 3 ไปเปิดตัวในตลาดซื้อขายหนังภายในงานเทศกาลภาพยนตร์เบอร์ลิน 2025 

ขณะที่ในงาน European Film Market ภาพยนตร์เรื่อง ธี่หยด 3 ได้รับกระแสตอบรับอย่างล้นหลามตั้งแต่ยังไม่เปิดกล้อง โดยสามารถขายลิขสิทธิ์ให้กับทุกประเทศในอาเซียนได้ตั้งแต่วันแรก 

จากนั้นในวันที่ 3 มีนาคม พ.ศ. 2568 ได้มีการจัดพิธีบวงสรวงภาพยนตร์เพื่อความเป็นสิริมงคลที่ สตูดิโอช่อง 3 หนองแขม โดยมีกำหนดเปิดกล้องในวันที่ 16 มีนาคม พ.ศ. 2568 ต่อมาในค่ำวันเดียวกัน ณเดชน์ได้ให้สัมภาษณ์สื่อมวลชนว่านอกจากจะมี ธี่หยด 3 ที่เข้าฉายในปีนี้แล้ว ยังมีสมิงเขาขวางที่เป็นภาคแยกของธี่หยดโดยเป็นปฐมบทการพบกันของยักษ์และจ่าปพันธ์ ก่อนที่เจอกับผีชุดดำในภาคแรก ที่เตรียมเปิดกล้องถ่ายทำในเดือนมกราคม พ.ศ. 2569 โดยมีกำหนดเข้าฉายในวันที่ 30 กันยายน พ.ศ. 2569 กระทั่งปิดกล้องในวันที่ 10 พฤษภาคม พ.ศ. 2568

 หลังการถ่ายทำ 
ต่อมาในวันที่ 14 พฤษภาคม พ.ศ. 2568 ภายในงานเทศกาลภาพยนตร์เมืองคานส์ ธี่หยด 3 ได้เปิดเผยภาพ First Look ให้ได้ชมเป็นครั้งแรก และในวันที่ 24 มิถุนายน พ.ศ. 2568 ทางช่อง 3 , Major Group และ M Studio ได้ปล่อยทีเซอร์ตัวอย่างแรกของเรื่องให้ได้ชม

เมื่อวันที่ 4 กันยายน พ.ศ. 2568 มีการจัดงานบวงสรวงพร้อมแถลงข่าว ณ อาคารมาลีนนท์ พระราม 4

 การประชาสัมพันธ์ 
เพื่อเป็นส่วนหนึ่งของการประชาสัมพันธ์ ช่อง 3 ได้นำภาพยนตร์ภาคแรกมาออกอากาศเมื่อวันที่ 28 กันยายน 2568 เวลา 20.30 น. ซึ่งถือเป็นการออกอากาศครั้งแรกทางโทรทัศน์ฟรีทีวี นอกจากนี้ ยังมีการจัดแสดงบ้านผีสิงที่ได้รับแรงบันดาลใจจากภาพยนตร์ที่ Universal Studios Singapore

 การออกฉาย 
ธี่หยด 3 ฉายรอบปฐมทัศน์โลก ในพิธีเปิดเทศกาลภาพยนตร์นานาชาติกรุงเทพฯ ครั้งที่ 8 เมื่อวันที่ 29 กันยายน พ.ศ. 2568 ณ ไอคอนสยาม กรุงเทพมหานคร

 กระแสตอบรับ 
 บ็อกซ์ออฟฟิศ 
ภาพยนตร์ทำเงินเปิดตัววันแรกในเขตกรุงเทพฯ, ปริมณฑล, เชียงใหม่ 19 ล้านบาท (ทำเงินรวมรอบพิเศษ 20.51 ล้านบาท) และทำเงินเปิดตัววันแรกทั่วประเทศ 60 ล้านบาท หลังจากเข้าฉายวันหยุดสุดสัปดาห์แรก ภาพยนตร์ทำเงินรวมในเขตกรุงเทพฯ, ปริมณฑล, เชียงใหม่ 71.82 ล้านบาท และทำเงินรวมทั่วประเทศ 200 ล้านบาท

หลังจากเข้าฉายในโรงภาพยนตร์ไป 8 วัน รายได้รวมในบ็อกซ์ออฟฟิศทะลุ 300 ล้านบาท

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์สยองขวัญเหนือธรรมชาติไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์ที่กำกับโดย ณฤทธิ์ ยุวบูรณ์
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่มีฉากในประเทศไทย
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ไอแมกซ์
หมวดหมู่:ภาพยนตร์ 4 ดีเอ็กซ์
หมวดหมู่:ภาพยนตร์เปิดตัวผู้กำกับในปี พ.ศ. 2568
หมวดหมู่:ภาพยนตร์ที่มีฉากในปี พ.ศ. 2519